82.   ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ43/οικ/3075 της 12/21 Δεκ. 1983 (ΦΕΚ Β' 737) Αύξηση των εισφορών και συντάξεων του Τ.Σ.Μ.Ε.Δ.Ε. Ι.Ορίζεται ως τεκμαρτός μισθός πάνω στον οποίο θα υπολογίζονται από 1.1.1984 οι εισφορές των ασφαλισμένων του Ταμείου Συντάξεων Μηχανικών και Εργοληπτών Δημοσίων Έργων (ΤΣΜΕΔΕ) προς τον Κλάδο Σύνταξης αυτού ο βασικός μισθός δημοσίου υπαλλήλου με 2ο βαθμό όπως αυτός διαμορφώθηκε με την αριθ. Φ43/οικ.4774/23.12.1982 (ΦΕΚ 1064/29.12.82 τ.Β') απόφαση του Υπουργού Κοιν. Ασφαλίσεων, προσαυξημένος κατά ποσοστό 25%. 2.Ορίζεται ως τεκμαρτός μισθός, πάνω στον οποίο θα υπολογίζονται από 1.1.1984 οι συντάξεις των συνταξιούχων του Κλάδου κύριας σύνταξης του Τ.Σ.Μ.Ε.Δ.Ε., ο βασικός μισθός δημοσίου υπαλλήλου με 2ο βαθμό, όπως αυτός διαμορφώθηκε με την Φ43/οικ.4774/23.12.1982 (ΦΕΚ 1064/29.12.82 τ.Β.) απόφαση του Υπουργού Κοιν. Ασφαλίσεων, προσαυξημένος κατά ποσοστό 10% για όλους τους συνταξιούχους του Ταμείου. 